
ΤΕΥΧΟΣ ΔΕΥΤΕΡΟ 


Αρ 


. Φύλλου 3194 


ΑΠΟΦΑΣΕΙΣ 

Αριθμ. 129851/Ζ1 

Ρύθμιση θεμάτων ενίσχυσης για τα τέκνα οικο¬ 
γενειών που επλήγησαν κατά τις πυρκαγιές της 

23ης και 24ης Ιουλίου 2018. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 

ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του άρθρου 77, παρ.3 του ν. 4270/2014 
(Α' 143) «Αρχές Δημοσιονομικής Διαχείρισης και άλλες 
διατάξεις». 

2. Το π.δ. 18/2018 (Α'31) «Οργανισμός Υπουργείου 
Παιδείας, Έρευνας και Θρησκευμάτων». 

3. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

4. Την αριθμ. Υ29/8-10-2015 (ΦΕΚ 2168 Β') απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

5. Το άρθρο 16 της πράξης Νομοθετικού Περιεχομένου 
«Έκτακτα μέτρα για τη στήριξη των πληγέντων και την 
αποκατάσταση ζημιών από τις πυρκαγιές που έπληξαν 
περιοχές της Περιφέρειας Αττικής στις 23 και 24 Ιουλίου 
2018» (Α' 138). 

6. Το γεγονός ότι από την παρούσα απόφαση προκα- 
λείται δαπάνη σε βάρος του κρατικού προϋπολογισμού 
(ΕΦ 19-250, ΚΑΕ 2421,2422, 2425, 2428, 2554) το ύψος 
της οποίας δεν δύναται να υπολογιστεί στην παρούσα 
φάση, αποφασίζουμε: 

Άρθρο 1 

Πεδίο Εφαρμογής 

Οι διατάξεις της παρούσας απόφασης εφαρμόζονται 
για τα τέκνα θανόντων εξαιτίας των πυρκαγιών που 
έπληξαν περιοχές της Περιφέρειας Αττικής στις 23 και 24 
Ιουλίου 2018, καθώς και τα τέκνα των οποίων η μόνιμη 
(1 η) κατοικία έχει καταστραφεί ολοσχερώς ή έχει υποστεί 
τέτοιας έκτασης λειτουργικές ζημιές που την καθιστούν 
μη κατοικήσιμη ή η επιχείρηση γονέα έχει καταστραφεί 
ολοσχερώς, εξαιτίαςτου συμβάντος (πυρκαγιές 23ης και 
24ης Ιουλίου 2018), σύμφωνα με το άρθρο 16 της πρά¬ 
ξης Νομοθετικού Περιεχομένου «Έκτακτα μέτρα για τη 


στήριξη των πληγέντων και την αποκατάσταση ζημιών 
από τις πυρκαγιές που έπληξαν περιοχές της Περιφέρειας 
Αττικής στις 23 και 24 Ιουλίου 2018» (Α' 138). 

Άρθρο 2 

Στέγαση και σίτιση δικαιούχων φοιτητών 

Οι δικαιούχοι του άρθρου 1 της παρούσας απόφασης 
(παρ. Ια' άρθρου 16 ΠΝΠ) γίνονται δεκτοί κατά προτί¬ 
μηση, εάν είναι φοιτητές/τριες, στις φοιτητικές εστίες και 
λέσχες των Ιδρυμάτων στα οποία φοιτούν. 

Τα σχετικά δικαιολογητικά υποβάλλονται στο οικείο 
Α.Ε.Ι.-Λέσχη και είναι τα ακόλουθα: 

1. Αίτηση. 

2. Πιστοποιητικό οικογενειακής κατάστασης. 

3. Ληξιαρχική πράξη θανάτου γονέα, από την οποία να 
προκύπτει ο τόπος, η ημερομηνία και η αιτία θανάτου. 
Το δικαιολογητικά αυτό απαιτείται εάν επήλθε θάνατος 
γονέα εξαιτίαςτου συμβάντος (πυρκαγιές 23ης και 24ης 
Ιουλίου 2018). 

4. Υπεύθυνη δήλωση ότι: 

α) η μόνιμη κατοικία (1η κατοικία) έχει καταστραφεί 
ολοσχερώς ή έχει υποστεί τέτοιας έκτασης λειτουργικές 
ζημιές που την καθιστούν μη κατοικήσιμη ή ότι η επι¬ 
χείρηση γονέα έχει καταστραφεί ολοσχερώς, εξαιτίας 
του συμβάντος (πυρκαγιές 23ης και 24ης Ιουλίου 2018). 

Σε αποκλειστική προθεσμία έξι (6) μηνών από την 
κατάθεση της αίτησης-υπεύθυνης δήλωσης, οφείλει ο 
δικαιούχος να προσκομίσει και σχετική βεβαίωση του 
οικείου δήμου από την οποία να αποδεικνύονται οι ως 
άνω υλικές καταστροφές, άλλως χάνει το χορηγηθέν 
δικαίωμα. 

β) δήλωση Ε1 του γονέα, στη δήλωση του οποίου φαί¬ 
νεται το τέκνο ως προστατευόμενο μέλος ή του ιδίου του 
τέκνου αν κάνει αυτοτελή δήλωση, προς απόδειξη της 
μόνιμης κατοικίας, ή βεβαίωση από την αρμόδια Δ.Ο.Υ. 
από την οποία να προκύπτει η έδρα της επιχείρησης, 
αν επικαλείται καταστροφή επιχείρησης, ανεξαρτήτως 
του αν η επιχείρηση ανήκει στον γονέα στη δήλωση του 
οποίου το τέκνο εμφανίζεται ως προστατευόμενο μέλος 
ή στον έτερο γονέα. 

Τα δικαιολογητικά της παρ. 4 απαιτούνται για τα τέκνα 
πληγέντων από τις πυρκαγιές - χωρίς θάνατο γονέα. Ειδι¬ 
κά για τις λέσχες δεν απαιτούνται τα δικαιολογητικά της 
περίπτ.β' (Ε1 και βεβαίωση Δ.Ο.Υ.), αλλά αρκεί η υπεύ¬ 
θυνη δήλωση της περίπτ.α'. 

Άρθρο 3 

Μετεγγραφές δικαιούχων φοιτητών 

Οι δικαιούχοι του άρθρου 1 της παρούσας απόφασης 
(παρ. Ιβ' άρθρου 16 ΠΝΠ) μετεγγράφονται με αίτησή 
τους, εφόσον φοιτούν και δεν έχουν υπερβεί τα υποχρε¬ 
ωτικά εξάμηνα φοίτησης για τη λήψη πτυχίου ή εφόσον 
εισαχθούν το ακαδημαϊκό έτος 2018-2019 σε Ανώτατο 
Εκπαιδευτικό Ίδρυμα (Α.Ε.Ι.) της χώρας, στην πλησιέστε- 
ρη στην οικογενειακή κατοικία τους αντίστοιχη Σχολή ή 
Τμήμα Α.Ε.Ι., καθ' υπέρβαση του εκάστοτεπροβλεπόμε- 
νου αριθμού μετεγγραφομένων. 

Α. Υποβολή ηλεκτρονικής αίτησης 

Οι αιτήσεις υποβάλλονται ηλεκτρονικά τον μήνα 
Οκτώβριο, μαζί με τις λοιπές αιτήσεις μετεγγραφών, με 
τον κωδικό που χορηγείται από το Τμήμα Α.Ε.Ι. κατά την 
εγγραφή του φοιτητή. Με την ηλεκτρονική αίτηση υπο¬ 
βάλλεται ταυτόχρονα (ηλεκτρονικά) υπεύθυνη δήλωση 
ότι επήλθε θάνατος γονέα ή ότι η μόνιμη κατοικία (1 η 
κατοικία) έχει καταστραφεί ολοσχερώς ή έχει υποστεί τέ¬ 
τοιας έκτασης λειτουργικές ζημιές που την καθιστούν μη 
κατοικήσιμη ή ότι η επιχείρηση γονέα έχει καταστραφεί 
ολοσχερώς, εξαιτίαςτου συμβάντος (πυρκαγιές 23ης και 
24ης Ιουλίου 2018). Στοιχεία για τη μόνιμη κατοικία και 
την έδρα της επιχείρησης αναζητώνται αυτεπαγγέλτως 
με διαλειτουργικότητα. 

Σε περίπτωση που παρουσιαστεί πρόβλημα στην αυ- 
τεπάγγελτη αναζήτηση (π.χ. μη ενημερωμένα στοιχεία 
δικαιούχου στο σύστημα της Α.Α.Δ.Ε.) ο δικαιούχος θα 
κληθεί να προσκομίσει στο οικείο Α.Ε.Ι.: 

α) Δήλωση Ε1 του γονέα στη δήλωση του οποίου φαί¬ 
νεται το τέκνο ως προστατευόμενο μέλος ή του ιδίου του 
τέκνου αν κάνει αυτοτελή δήλωση, προς απόδειξη της 
μόνιμης κατοικίας και 

β) Βεβαίωση από την αρμόδια Δ.Ο.Υ. από την οποία 
να προκύπτει η έδρα της επιχείρησης (αν επικαλείται 
καταστροφή επιχείρησης), ανεξαρτήτως του αν η επι¬ 
χείρηση ανήκει στον γονέα στη δήλωση του οποίου το 
τέκνο εμφανίζεται ως προστατευόμενο μέλος ή στον 
έτερο γονέα. 

Β. Έλεγχος δικαιολογητικών από το οικείο Α.Ε.Ι. 

Σε μεταγενέστερο χρόνο, ύστερα από την έκδοση 
σχετικής ανακοίνωσης, προσκομίζονται στο οικείο Α.Ε.Ι. 
προς έλεγχο τα κατωτέρω δικαιολογητικά: 

1) Υπογεγραμμένη η αίτηση-υπεύθυνη δήλωση, που 
υποβλήθηκαν ηλεκτρονικά. 

2) Βεβαίωση εγγραφής στο τμήμα προέλευσης. 

3) Πιστοποιητικό οικογενειακής κατάστασης. 

4) Ληξιαρχική πράξη θανάτου γονέα, από την οποία να 
προκύπτει ο τόπος, η ημερομηνία και η αιτία θανάτου. 
Το δικαιολογητικά αυτό απαιτείται εάν επήλθε θάνατος 
γονέα εξαιτίας του συμβάντος (πυρκαγιές 23ης και 24ης 
Ιουλίου 2018). 

5) Σε αποκλειστική προθεσμία έξι (6) μηνών από την 
κατάθεση της ηλεκτρονικής αίτησης-υπεύθυνης δήλω¬ 
σης, οφείλει ο δικαιούχος να προσκομίσει και σχετική 
βεβαίωση του οικείου δήμου από την οποία να απο- 
δεικνύεται ότι η μόνιμη κατοικία (1 η κατοικία) έχει κα¬ 
ταστραφεί ολοσχερώς ή έχει υποστεί τέτοιας έκτασης 
λειτουργικές ζημιές που την καθιστούν μη κατοικήσιμη 


ή ότι η επιχείρηση γονέα έχει καταστραφεί ολοσχερώς 
άλλως χάνει το χορηγηθέν δικαίωμα, διαγράφεται από το 
Τμήμα υποδοχής και επανεγγράφεται στο αρχικόΤμήμα 
(Τμήμα προέλευσης). 

Άρθρο 4 

Εισαγωγή δικαιούχων στην τριτοβάθμια 
εκπαίδευση 

Οι δικαιούχοι του άρθρου 1 της παρούσας απόφασης 
(παρ. Ιγ' άρθρου 16 ΠΝΠ) που υπέβαλαν αίτηση-δή- 
λωση και συμμετείχαν στις πανελλαδικές εξετάσεις της 
τακτικής εξεταστικής περιόδου του τρέχοντος σχολι¬ 
κού έτους 2017-2018 ή πρόκειται να συμμετέχουν στις 
επαναληπτικές πανελλαδικές εξετάσεις του μηνός Σε¬ 
πτεμβρίου 2018 εισάγονται σε σχολές, τμήματα και ει¬ 
σαγωγικές κατευθύνσεις των Α.Ε.Ι. και των Ανώτατων 
Εκκλησιαστικών Ακαδημιών, για το ακαδημαϊκό έτος 
2018-2019, καθ' υπέρβαση του συνολικού αριθμού 
εισακτέων. Για την εισαγωγή σε Α.Ε.Ι., σύμφωνα με το 
προηγούμενο εδάφιο, παρέχεται είκοσι τοις εκατό (20%) 
προσαύξηση του συνόλου των μορίων που έλαβαν και 
απαραίτητη προϋπόθεση είναι ύστερα από την προσαύ¬ 
ξηση να συγκεντρώνουν αριθμό μορίων τουλάχιστον ίσο 
με τα μόρια του τελευταίου εισαχθέντος στη συγκεκρι¬ 
μένη σχολή, τμήμα ή εισαγωγική κατεύθυνση στο οικείο 
ακαδημαϊκό έτος. 

Για εισαγωγή στην τριτοβάθμια εκπαίδευση με προ¬ 
σαύξηση βαθμού (παρ. Ιγ' άρθρου 16 ΠΝΠ) υποβάλλο¬ 
νται έως τις 15/9/2018 στη Δ/νση Δευτεροβάθμιας Εκ¬ 
παίδευσης στην οποία υπάγεται η σχολική μονάδα όπου 
ο υποψήφιος υπέβαλε αίτηση δήλωση συμμετοχής στις 
πανελλαδικές εξετάσεις τα ακόλουθα δικαιολογητικά: 

1. Αίτηση-δήλωση υπαγωγής στην ευνοϊκή διάταξη. 

2. Κωδικός υποψηφίου με τον οποίο συμμετείχε στις 
πανελλαδικές ή θα συμμετέχει στις επαναληπτικές πα¬ 
νελλαδικές. 

3. Πιστοποιητικό οικογενειακής κατάστασης. 

4. Ληξιαρχική πράξη θανάτου γονέα, από την οποία να 
προκύπτει ο τόπος, η ημερομηνία και η αιτία θανάτου. 
Το δικαιολογητικά αυτό απαιτείται εάν επήλθε θάνατος 
γονέα εξαιτίας του συμβάντος (πυρκαγιές 23ης και 24ης 
Ιουλίου 2018). 

5. α) Υπεύθυνη δήλωση ότι η μόνιμη κατοικία (1 η κα¬ 
τοικία) έχει καταστραφεί ολοσχερώς ή έχει υποστεί τέ¬ 
τοιας έκτασης λειτουργικές ζημιές που την καθιστούν μη 
κατοικήσιμη ή ότι η επιχείρηση γονέα έχει καταστραφεί 
ολοσχερώς, εξαιτίας του συμβάντος (πυρκαγιές 23 ης και 
24ης Ιουλίου 2018). 

Σε αποκλειστική προθεσμία έξι (6) μηνών από την 
κατάθεση της αίτησης-υπεύθυνης δήλωσης, οφείλει ο 
δικαιούχος να προσκομίσει και σχετική βεβαίωση του 
οικείου δήμου από την οποία να αποδεικνύονται οι ως 
άνω υλικές καταστροφές άλλως διαγράφεται από το Τμή¬ 
μα Α.Ε.Ι., στο οποίο ενεγράφη εξ' αιτίας της προσαύξη- 
σης. Στην περίπτωση αυτή, εάν συγκεντρώνει χωρίςτην 
προσαύξηση ικανό αριθμό μορίων για την εισαγωγή σε 
άλλη Σχολή, Τμήμα, εισαγωγική κατεύθυνση Α.Ε.Ι. και 
Α.Ε.Α., σύμφωνα με τις επιλογές του στο μηχανογραφικό, 
εγγράφεται σε αυτό. 

β) Δήλωση Ε1 του γονέα στη δήλωση του οποίου φαί¬ 
νεται το τέκνο ως προστατευόμενο μέλος ή του ιδίου του 
τέκνου αν κάνει αυτοτελή δήλωση, προς απόδειξη της 
μόνιμης κατοικίας ή βεβαίωση από την αρμόδια Δ.Ο.Υ. 
από την οποία να προκύπτει η έδρα της επιχείρησης, 
αν επικαλείται καταστροφή επιχείρησης, ανεξαρτήτως 
του αν η επιχείρηση ανήκει στον γονέα στη δήλωση του 
οποίου το τέκνο εμφανίζεται ως προστατευόμενο μέλος 
ή στον έτερο γονέα. 

Ταδικαιολογητικάαυτά (τηςπερίπτ.5) απαιτούνται για 
τα τέκνα πληγέντων από τις πυρκαγιές - χωρίς θάνατο 
γονέα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Ιουλίου 2018 
Οι Υπουργοί 

Παιδείας, Έρευνας Αναπληρωτής 

και Θρησκευμάτων Υπουργός Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























